જોકે, ભારતના સત્તાધારી પક્ષ ભાજપના કેટલાય નેતા અને દક્ષિણપંથી વિચારધારાના સમર્થકો સતત ઇઝરાયનાં વખાણ કરતા રહ્યા છે. તેઓ સોશિયલ મીડિયા પર ઇઝરાયલના સમર્થનમાં મોટી સંખ્યામાં સક્રિય છે. 

નેતન્યાહુએ પોતાના ટ્વીટમાં સૌથી પહેલાં અમેરિકા, બાદમાં અલબેનિયા, ઑસ્ટ્રેલિયા, ઑસ્ટ્રિયા, બ્રાઝિલ, કૅનેડા, કૉલમ્બિયા, સાઇપ્રસ, જ્યૉર્જિયા, જર્મની, હંગેરી, ઇટાલી, સ્લૉવેનિયા અને યુક્રેન સહિત કુલ 25 દેશોનો ઉલ્લેખ કર્યો છે. 

તેમણે લખ્યું, "આતંકવાદી હુમલા વિરુદ્ધ આત્મરક્ષાના અમારા અધિકારનું સમર્થન કરવા અને ઇઝરાયલ સાથે મજબૂતીથી ઊભા રહેવા માટે આપ સૌનો આભાર."

ભારતમાં માત્ર ઇઝરાયલ જ નહીં, પેલેસ્ટાઇનના સમર્થનમાં પણ ટ્વીટ કરાઈ રહ્યાં છે. વર્તમાન વિવાદ પર ભારતીયોના વિચાર વહેચાયેલા જોવા મળી રહ્યા છે. 

જોકે, ભારતના વિદેશમંત્રાલય તરફથી ઇઝરાયલ અને પેલેસ્ટાઇનિય વચ્ચે છેલ્લા કેટલાક દિવસોથી ચાલી રહેલી હિંસા પર કોઈ અધિકૃત નિવેદન નથી આવ્યું. 

અલબત્ત, સંયુક્ત રાષ્ટ્રમાં ભારતના કાયમી પ્રતિનિધિ ટીએસ તિરૂમૂર્તિએ 11 મેએ સુરક્ષાપરિષદની બેઠકમાં પૂર્વ જેરૂસલેમની ઘટનાઓ અંગે કહ્યું હતું કે "બન્ને પક્ષોએ જમીન પર યથાસ્થિતિ બદલવાથી બચવું જોઈએ."  

12 મેની ચર્ચા દરમિયાન તેમણે કહ્યું હતું, "ભારત હિંસાની નિંદા કરે છે. ખાસ કરીને ગાઝામાંથી રૉકેટ હુમલાની." 

તેમણે એવું પણ કહ્યું હતું કે હિંસા તત્કાલ ખતમ થવી જોઈએ. 

ભારત અને ઇઝરાયલ-પેલેસ્ટાઇન વચ્ચેના સંબંધો 

ઇતિહાસ પર નજર નાખવામાં આવે તો ભારતની પેલેસ્ટાઇનના લોકો પ્રત્યે સહાનુભૂતિ રહી છે. જોકે, ગત કેટલાંક વર્ષોથી ભારત અને ઇઝરાયલ વચ્ચેની નિકટતા પણ બહુ વધી ગઈ છે. 

એટલે સ્પષ્ટ છે કે ઇઝરાયલ અને પેલેસ્ટાઇન વચ્ચેની હિંસા ભારત માટે અસમંજસની સ્થિતિ સર્જે છે.   

ભારતે 17 સપ્ટેમ્બર, 1950માં ઇઝરાયલને માન્યતા આપી હતી. એ બાદ યહૂદી એજન્સીએ બૉમ્બેમાં એક ઇમિગ્રેશન કાર્યાલય પણ ખોલ્યું હતું. એને બાદમાં વેપારકાર્યાલય અને અંતે વાણિજ્ય દૂતાવાસમાં ફેરવી દેવાયું હતું. 

1992માં સંપૂર્ણ રાજકીય સંબંધો સ્થાપિત થતાં બન્ને દેશોમાં દૂતાવાસ ખોલવામાં આવ્યાં હતાં. 

1992માં સંબંધો આગળ વધતાં બન્ને દેશો વચ્ચે સંરક્ષણ અને કૃષિક્ષેત્રે સહયોગ પણ વધ્યો. બાદનાં વર્ષમાં બન્ને દેશો વચ્ચે કેટલાંય ક્ષેત્રે સહયોગ વધ્યો. 

જુલાઈ 2017માં નરેન્દ્ર મોદી 70 વર્ષોમાં ઇઝરાયલનો પ્રવાસ કરનારા ભારતના પ્રથમ વડા પ્રધાન બન્યા. 

વર્ષ 2018માં નેતન્યાહુ ભારતમાં આવ્યા. આ... \n\nમને ઉપરના લેખ માટે સારું શીર્ષક આપો.
'મોદીના મિત્ર' નેતન્યાહુએ ઇઝરાયલનું સમર્થન કરનારા દેશોનો આભાર માન્યો, ભારતનું નામ પણ ન લીધું